NÁRODNÁ RADA SLOVENSKEJ REPUBLIKY
IX. volebné obdobie
Číslo: KNR-VLPNM-4674/2026-17
1380a
Správa
Výboru Národnej rady Slovenskej republiky pre ľudské práva a národnostné menšiny o výsledku prerokovania výročnej správy o činnosti Ústavu pamäti národa za rok 2025 (tlač 1380)
Výbor Národnej rady Slovenskej republiky pre ľudské práva a národnostné menšiny podáva Národnej rade Slovenskej republiky správu gestorského výboru o výsledku prerokovania výročnej správy o činnosti Ústavu pamäti národa za rok 2025 (tlač 1380).
Predseda Národnej rady Slovenskej republiky svojím rozhodnutím č. 1452 z 18. mája 2026 pridelil predmetnú parlamentnú tlač na prerokovanie Výboru Národnej rady SR pre ľudské práva a národnostné menšiny s tým, že ako gestorský výbor podá v stanovenej lehote Národnej rade Slovenskej republiky správu o výsledku prerokovania uvedeného materiálu vo výbore a návrh na uznesenie Národnej rady Slovenskej republiky.
Výbor Národnej rady SR pre ľudské práva a národnostné menšiny o danej tlači rokoval na svojej 46. schôdzi dňa 25. mája 2026 a prijal uznesenie, ktorým predmetnú správu zobral na vedomie a rovnaký postup odporučil i Národnej rade SR.
Výbor Národnej rady SR pre ľudské práva a národnostné menšiny ako gestorský výbor k správe výboru o prerokovaní daného materiálu rokoval dňa 26. mája 2026, pričom plénu Národnej rady SR odporučil uznesením č. 99 zobrať výročnú správu Ústavu pamäti národa za rok 2025 na vedomie a poveril poslanca Petra Polláka ako spravodajcu výboru vystúpiť na schôdzi pléna Národnej rady SR a predložiť návrh na uznesenie Národnej rady SR.
Prílohou tejto správy je i návrh na uznesenie Národnej rady Slovenskej republiky.



Lucia Plaváková  v. r.
predsedníčka Výboru NR SR pre ľudské práva a národnostné menšiny

Návrh


UZNESENIE
NÁRODNEJ RADY SLOVENSKEJ REPUBLIKY
z....... 2026


k výročnej správe o činnosti Ústavu pamäti národa za rok 2025 (tlač 1380)



Národná rada Slovenskej republiky

berie na vedomie

výročnú správu o činnosti Ústavu pamäti národa za rok 2025 (tlač 1380).

